cyanic-selkie/wikianc huggingface dataset:
Geocaching
Wou fënnt ee Geocaches?
Geocaches kommen an alle Gréissten a Formen a kënnen op zimmlech allen einfach an och heiansdo méi schwéier zougängleche Plaze verstoppt ginn. Déi klengst méiglech Cachë sinn déi sougenannt „Nano-Caches“, déi aus engem winzegen zylindresche Behälter bestinn an deem e Log opgerullt ass. Dës sinn net méi wéi 1 cm grouss a magnéitesch. Als Behälter beléift sinn och Douse vu 35mm Filmer, an deenen e Log opgerullt gëtt. Dës Typpe vu Cachë sinn an engem urbanen Ëmfeld, wéi zum Beispill a Stied, vill a Gebrauch, well se duerch hir kleng Taille manner a Gefor sinn, duerch Muggles fonnt ze ginn. Wou awer Plaz ass gi gär Plastiksdouse benotzt, déi den Inhalt virun der Nätzt schützen. Beléift sinn hei Tupperware-Dousen oder änlech Produiten. An dëse leien dann och meeschtens Tauschartikele vu geréngem Wäert. Aner Caches kënnen aus Tresorë bestoe fir déi een d'Kombinatioun muss fannen, oder aner Behälter, der Fantasie sinn hei keng Grenze gesat. Bei Geocaching beléift si Caches déi op besonnesch schéi Plazen opmierksam maachen, wéi zum Beispill al Buergen, schéi Vuen oder soss Siten déi een an der deeglecher Hetz net sou appréciéiert. Besonnesch Multi-Caches déi dann eigentlech komplett Randonnéeë sinn, kënne ganz interessant an informativ si wa si gutt ugeluecht goufen. Sou gëtt et zum Beispill an der Stad Lëtzebuerg e puer Multi-Caches, bei deenen een en Tour duerch d'ganz Stad mécht an dobäi och als Lëtzebuerger onbekannten Ecker kenne léiert. Aner Caches probéieren engem d'Natur méi no ze bréngen, andeems se laanscht Biotope féieren oder al Léierpied erëm doduerch aktivéieren, datt een, fir de Cache ze fannen, op den Informatiounsschëlder muss Hiwäiser sammele fir de Cache ze fannen. Sou huet Geocaching och e groussen touristeschen Notzen, well et besonnesch schéin Ecker vun enger Regioun valoriséiert an engem d'natierlecht oder kulturhistorescht Ëmfeld op eng spilleresch Manéier méi no bréngt.
Zu Lëtzebuerg a ronderëm
Caches fënnt een zimmlech iwwerall, zum Beispill um Gebitt vun der Stad Lëtzebuerg (75 Caches), Diddeleng (32 Caches) oder Tréier (94 Caches). Och de Mëllerdall an de Sauer- a Musel-Dall si beléifte Plaze fir ze cachen.
Eethik a Kontroversen
Et geet bei Geocaching, wéi bei anere Sport- a Fräizäitaktivitéiten och, vill ëm Respekt virun Aneren a Fairness. Aus deem Grond gëtt et keng festgeschriwwe Reegelen, ma dofir awer ongeschriwwe Consignen. Eng vun dëse Reegelen ass et zum Beispill, Caches weeder op Privatgrondstécker, nach a Gebaier ze verstoppe wou d'Ëffentlechkeet keen Accès huet, fir keng Eegentumsrechter ze verletzen. Et gëtt och dovun ofgeroden, Caches op Plazen anzeriichten, wou ee sech als Cacher duerch eng länger Presenz kéint verdächteg maachen, z. B. bei Installatioune vun de Sécherheetskräft oder anere wichtegen Ariichtungen. Och de Respekt virun der Natur steet am Virdergrond; et solle keng Cachen op Plaze verstoppt ginn, wou een den natierlechen Habitat vu Planzen oder Déiere géif futti maachen. Eng Rei Cachen hunn souguer dozou gefouert, datt Bommenalarm ausgeléist gouf oder verdächtegt Behuelen un d'Police gemellt gouf, dëst zum Beispill an Däitschland an an den USA. Aus Lëtzebuerg ass nach kee sou e Fall bekannt. Dofir gëtt geroden, all Cachen däitlech als Geocache ze markéieren, meeschtens duerch e Sticker dee baussen um Cache ubruecht gëtt, an en op Plazen ze placéieren déi net sou exposéiert sinn, datt d'Police kéint mengen et géif sech ëm e Risiko handelen. Cacherë ginn encouragéiert, falls Caches net dëse Reegelen entspriechen, se ze mellen. An deem Fall kënne sou Cachen aus de Lëschte gestrach ginn.
Ausrüstung
Als Ausrüstung gëtt en Apparat mat GPS Ëmfänger benotzt. Dëst kann e GPS-Apparat sinn, oder awer och e moderne Smartphone, wéi zum Beispill den HTC oder den Apple iPhone mat den entspriechenden Applikatiounen.
Europa (Rakéit)
Europa 1
D'Europa 1 bestoung aus dräi Stufe mat enger totaler Héicht vun 31,68 m. Dobäi gouf jiddwer Stuf vun engem vun den dräi grousse bedeelegte Staate vun der ELDO iwwerholl. Sou huet Groussbritannien déi éischt Stuf Blue Streak, Frankräich déi zweet Stuf Coralie an Däitschland déi drëtt Stuf Astris gebaut. D'Europa sollt eng Notzlaascht vun zirka 1200 kg op eng niddreg Äerdëmlafbunn bréngen.
Tëscht Juni 1964 an November 1966 goufen zu Woomera fënnef Testflich mat der éischter Stuf gemaach. Déi zweet Stuf gouf ënner der Bezeechnung Cora separat getest: am November an Dezember 1966 am franséische Centre interarmées d'essais d'engins spéciaux an Algerien an am Oktober 1967 zu Biscarrosse. Zwéin Tester mat kombinéierter Éischt- an Zweetstuf waren am August an am Dezember 1967 feelgeschloen. Mat der kompletter Rakéit goufen dräi Starte versicht, déi all feelgeschloe waren: den 29. November 1968 an den 2. Juli 1969 war déi drëtt Stuf explodéiert, an den 12. Juni 1970 gouf d'Notzlaaschtverkleedung net ofgetrennt, sou datt d'Rakéit d'Äerdëmlafbunn net erreecht hat.
Europa 3
D'Europa 3 war e franséischen Entworf gehandelt, dee vu Frankräich schonn zanter 1966 entwéckelt gi war. Deen Entworf gouf nom Enn vun der ELDO der nei gegrënnter ESA ënnerbreet, an där dann d'ELDO opgoung. Deen Entworf vun der Europa 3 gouf d'Grondlag fir déi spéider Ariane 1 vun der ESA.
Iwwersiicht
Déi follgend Tabell gëtt déi technesch Date vun den dräi Europa-Versiounen un. Daten iwwer Notzlaaschte kënnen net direkt mateneen verglach ginn, well si vu Bunnparameteren a Startplaz ofhänken.
Brittesch Kuerzhoer
D'Brittesch Kuerzhoer (en.: British Shorthair) ass eng Kazerass, déi zanter dem Enn vum 19. Joerhonnert bekannt ass an zanter ongeféier 100 Joer geziilt geziicht gëtt. Si hunn e kuerzen, dichte Pelz, deen a Faarf a Musterung variéiere kann.
François Besch
De François Besch, gebuer den 11. Abrëll 1963 zu Esch-Uelzecht, ass e lëtzebuergesche Fotograf, Journalist, Auteur a Moler. Hie wunnt a schafft zu Béiweng.
Brittesch Kuerzhoer
Originnen
D'Brittesch Kuerzhoer stame vu Kazen of, déi mat de Réimer am 1. Joerhonnert v. Chr. op d'brittesch Insele bruecht goufen. Am 19. Joerhonnert ass hir Rass definéiert ginn, an d'Zuucht huet ugefaangen. An der éischter Hallschent vum 20. Joerhonnert ass hir Beléiftheet zeréckgaangen, ma zanter dem Enn vum Zweete Weltkrich klëmmt d'Nofro erëm.
François Besch
De Moler
Hie war 1978 dee jéngste Kënschtler, dee jeemools bei der Quinquennale d'art moderne luxembourgeois ausgestallt huet. 1977 krut hien e Präis bei der Biennale des jeunes artistes luxembourgeois.
De Fotograf
Hie war am Juli 2011 ee vun den Gewënner beim Concours Life in a Day vun National Geographic, bei deem Fotoen ausgezeechent goufen, déi mat der Hipstamaticapplikatioun fir den iPhone opgeholl gi waren. Am November/Dezember 2011 huet hien ënner dem Titel Down here | Up there déi éischt iPhone-Fotografie-Ausstellung zu Lëtzebuerg an der "Galerie Terres Rouges" zu Esch realiséiert. Am Dezember 2013 huet d'Lëtzebuerger Post déi weltwäit éischt Timbere mat Fotoen erausginn, déi mat der Hipstamaticapplikatioun realiséiert goufen. Am Mäerz 2017 krut hien de Monika von Boch-Preis für Fotografie,.
Brittesch Kuerzhoer
Ausgesinn
Faarwe variéiere vun zaartlila (engl.: lilac) iwwer blo bis crème (beige); schwaarz oder wäiss mat Musterunge sinn och méiglech, jee no Ziichter. D'Musterunge variéiere vun unis, iwwer zwee-faarweg bis getigert, fir nëmmen e puer Beispiller ze nennen. Besonnesch beléift si schwaarz/wäiss getigert a 'British-Blue' Kazen. De Pelz ass dicht, mat kuerzen Hoer an enger dichter Ënnerwoll. De Pelz ass net ze douce a steet wéinst der Ënnerwoll och e bëssen op. De Kapp ass déck, mat volle Baken a meeschtens gielen oder gréngen Aen. D'Nues ass relativ kuerz, d'Ouere sti relativ wäit auserneen. De Kierper ass kompakt, dat heescht, breet an net ze laang, a steet op relativ décke Been déi d'Gewiicht droe mussen: ausgewuessen Exemplairë kënnen tëscht 4–5 kg (Mudderen, steriliséiert) an 9–10 kg (Kuederen, net kastréiert) erreechen.
Temperament
Als Hauskaze si Brittesch Kuerzhoer un d'Zesummeliewe mam Mënsch gewinnt an doen de Mënsch sech op si astellen. Et ass eng relativ roueg a relax Rass vu Kazen, déi kee Problem hu fir am Haus ze bleiwen. Si sinn net allze usprochsvoll un hiren Environnement, a siche sech zimmlech all méiglech an onméiglech Plazen aus, vu wou si hir Besëtzer an deenen hir Aktivitéiten am A behalen. Ma wa si Loscht ze spillen hunn, doe si hir Besëtzer dat haart wëssen, a scheien dann och viru schmusen an aneren Taktiken net zeréck. Si gi mat anere Brittesch Kuerzhoer oder Kaze mat engem änlechen Temperament gutt eens. Brittesch Kuerzhoer spille gär an hunn nei Spillsaachen oder Reizer gär. Bengele mat Rëselen drun eegene sech grad sou wéi kleng Bäll oder änleches. Wa se spillt, gëtt eng Brittesch Kuerzhoer richteg aktiv a ka sech laang mat enger Spillsaach beschäftegen, besonnesch wann de Besëtzer oder d'Besëtzerin matspillt. De Kontakt mam Mënsch besteet haaptsächlech aus deene Momenter; ma och wann hiert Iesse preparéiert gëtt oder wa si geheemelt wëlle gi, wësse si hir Besëtzer op sech opmierksam ze maachen. Trotzdeem bleift et eng Rass, déi manner gär kuschelt, wéi mat de 4 Patten um Buedem geheemelt ze ginn. Et si virwëtzeg Kazen, déi all oppen Dier a Klapp ënnersichen an all nei Persoun, déi si begéinen, ënner d'Lupp huelen. Wéinst hirer Intelligenz an hirer Ëmgänglechkeet sinn eng Rei Kazen a Filmer oder Publicitéiten opgetrueden.
International Atomzäit
D'International Atomzäit oder TAI (franséisch: Temps Atomique International) ass eng Atomzäitskala, déi duerch Koordinatioun vun nationalen Atomzäiten (TA) ermëttelt gëtt.
Henri-Georges Clouzot
Den Henri-Georges Clouzot, gebuer den 20. November 1907 zu Niort a gestuerwen den 12. Januar 1977 zu Paräis war e franséische Filmregisseur, Dréibuchauteur a Filmproduzent.
Besonnesch bekannt si seng Filmer Le salaire de la peur (1953), Les diaboliques (1955) a La vérité (1960).
Dieulefit
Dieulefit ass eng franséisch Gemeng am Departement Drôme an der Regioun Auvergne-Rhône-Alpes.
International Atomzäit
Weltwäit droen iwwer 60 verschidden Zäitinstituter mat am Ament ronn 260 Atomauere zu der TAI bäi. D'Koordinatioun vun der TAI ass Aufgab vum Internationale Büro fir Moossen a Gewiichter.
Bei der TAI handelt et sech ëm eng Atomzäit, dat heescht, si baséiert op engem atomaren Zäitnormal, nämlech der SI-Sekonn. Domat kënnt et entspriechend zu enger Verrécklung tëscht der TAI an der Sonnenzäit. Well am Alldag éischter Zäitskale vun Interessi sinn, déi zu der Sonnenzäit synchron sinn, fënnt een d'TAI am Alldag ziemlech rar. Vu praktescher Bedeitung ass zum Beispill d'koordinéiert Weltzäit (UTC). Zum Zusammenhank tëscht Atomzäit an UTC kuckt och den Artikel Atomzäit.
D'International Atomzäit gouf esou festgeluecht, datt den Ufankszäitpunkt 1. Januar 1958, 0:00 Auer TAI der astronomescher Zäitskala UT1 bal d'selwecht ass.
Albert Lenoël
Als jonke Mënsch vu 15 Joer ass den Albert Lenoël op Orval gaangen, fir do an der Abtei Pharmacie ze léieren. No der Zerstéierung vun der Abtei duerch d'Fransousen huet hien a verschiddenen Apdikten als Hëllefskraaft geschafft fir seng Ausbildung fäerdeg ze maachen. 1802 huet hie sech bestuet an duerno zu Virton en eegent Geschäft gegrënnt. Seng Zouloossung als Apdikter, déi an der Stad Lëtzebuerg ausgestallt ginn ass, datéiert vum 30. September 1803. 1817 huet de Lenöel Virton verlooss an an der Stad Lëtzebuerg dem Franz Schauer seng Apdikt, d'Mouerenapdikt, iwwerholl, déi hien duerno op de "Conrotseck" verluecht huet. 1829 war säi Geschäft um Krautmaart. 1832 huet hien d'Mouerenapdikt un den Nicolas Rothermel verkaf a war vun elo u pharmacien sans officine.
Den Antoine Toelle schreift, de Lenoël hätt am Joer 1803 déi Stater Mouerenapdikt gegrënnt. Dat ass en Iertum, dee sech natierlech bei all deenen erëmfënnt, déi sech op den Toelle bezunn hunn.
Clement Waltener
De Clement Waltener, gebuer den 1. Mäerz 1996, ass e lëtzebuergeschen Äishockeyspiller op der Verdeedeger-Positioun.
De Waltener huet seng Carrière als Profispiller 2011 ugefaangen. Zanter 2013 spillt hie fir Tornado Luxembourg a vun 2011 bis 2014 huet hie fir d'Lëtzebuergesch Äishockeynationalekipp gespillt.
Léon Schmit
De Léon Schmit, gebuer den 29. Mäerz 1947, ass e fréiere lëtzebuergesche Foussballspiller.
Tëscht dem 16. Abrëll 1970 am 19. Oktober 1975 huet de Léon Schmit siwemol fir déi lëtzebuergesch Foussballnationalekipp gespillt.
Joan Crawford
D'Joan Crawford, gebuer den 23. Mäerz 1904 zu San Antonio, Texas als Lucille Fay LeSueur, a gestuerwen den 10. Mee 1977 zu New York, war eng US-amerikanesch Schauspillerin.
Si huet hir Carrière als Showgirl um Broadway ugefaangen. 1925 krut si hir éischt Filmroll a gouf bannent e puer Joer zu enger bekannter Schauspillerin. An den 1930er Joren huet si dacks Rolle gespillt, an deenen eng jonk, einfach Fra duerch Fläiss a Gléck zu engem bessere Liewe kënnt. Si gouf eng vun de prominentsten Hollywood-Staren an och eng vun den amerikanesche Frae mat der héchster Pai. Enn vun den 1930er Joren hunn hir Filmer net méi sou vill abruecht wéi virdrun, ma si huet 1945 e bemierkenswäerte Come-back mam Fim Mildred Pierce gemaach, fir dee s'en Oscar als bescht Schauspillerin krut.
1955 huet si de President vu Pepsi-Cola, Alfred Steele bestuet, a gouf aktiv an där Firma, wou si, nom Doud 1959 vun hirem Mann bis 1973 am Direktiounscomité souz. An den 1960er Joren huet si weider Kinos- an Tëleesfilmer gedréint, bis zu hirem leschte Film, Trog, engem britteschen Horrorfilm. Déi lescht Joren huet si zeréckgezunn gelieft.
Si war véier Moé bestuet, dorënner mam Douglas Fairbanks, Jr., an hat fënnef adoptéiert Kanner.
Nibio Orioli
Den Nibio Orioli, gebuer den 2. Abrëll 1948, ass e fréiere lëtzebuergesche Foussballspiller.
Tëscht dem 27. Mäerz 1976 am 26. Mee 1977 huet den Nibio Orioli 7-mol fir déi lëtzebuergesch Foussballnationalekipp gespillt.
Dracula (Film 1979)
Dracula ass en US-amerikanesch-brittesche Vampirfilm vum John Badham aus dem Joer 1979.
Ëm wat geet et am Film?
De Grof Dracula verléisst Transsylvanie fir an England ze goen. Hien huet do e Schlass kaaft. Vun do aus dreift elo an England säin Onwiesen…
Theaetetus (Moundkrater)
Den Theaetetus ass e relativ klengen Aschlagkrater op der nërdlecher viischter Moundsäit, um ëstleche Rand vum Mare Imbrium, nordëstlech vum Krater Aristillus a südlech vum Krater Cassini. De Kraterrand ass normal erodéiert an de Kraterbuedem ass flaach.
De Krater gouf 1935 vun der I.A.U. nom griichesche Mathematiker Theaitetos genannt.
Peter Ostrihon
De Peter Ostrihon, och Ostriho ň , gebuer den 23. Dezember 1987 zu Prešov, ass e lëtzebuergeschen Handballspiller vu slowakescher Ofstamung.
1987 war den Ostrihon fir d'éischt am Kader vun der lëtzebuergescher Härenhandballnationalekipp. Hien huet néngmol an der Nationalekipp gespillt, an dobäi 23 Goler geschoss.
Tour de France 1912
Den '''10. Tour de France''' gouf 1912 vum 30. Juni bis den 28. Juli iwwer eng Distanz vu 5.319 km gefuer. D'Course hat 15 Etappen. Den Depart vum Tour ass am Luna Park zu Paräis an d'Arrivée ass am Parc des Princes.
Gilles Mangen
De Gilles Mangen, gebuer de 16. Juli 1989, ass e lëtzebuergeschen Äishockeyspiller op der Golkipp-Positioun. ,
De Gilles Mangen huet seng Carrière als Profispiller 2004 ugefaangen. Hien huet a senger Carrière fir Tornado Luxembourg an d'Lëtzebuergesch Äishockeynationalekipp (2006–08 an 2010–17) gespillt. ,
Manas
Manas ass eng franséisch Gemeng am Departement Drôme an der Regioun Auvergne-Rhône-Alpes.
Norry Wampach
Den Norry Wampach oder Norbert Wampach, gebuer de 25. Februar 1941, ass e fréiere lëtzebuergesche Foussballspiller.
Tëscht dem 26. Abrëll 1964 am 20. Mäerz 1966 huet den Norry Wampach 7-mol fir déi lëtzebuergesch Foussballnationalekipp gespillt.
Elton John
Den Elton Hercules John, CBE, gebuer de 25. Mäerz 1947 zu Pinner, Middlesex, Greater London als Reginald Kenneth Dwight, ass e brittesche Sänger, Komponist a Pianist.
Mat iwwer 900 Millioune verkaafte Placken an CDen zielt hien zu deenen Interpreten, déi am meeschte Placken op der Welt verkaaft hunn. Eleng d'Single Candle in the Wind, déi en nom Doud vun der Prinzessin Diana nei opgeholl hat, gouf 45 milliounemol verkaaft.
Aner Hitte vun him sinn ë. a. Rocket Man, Crocodile Rock, Daniel, Goodbye Yellow Brick Road, Bennie And the Jets, Don't Let The Sun Go Down On Me, Philadelphia Freedom, Don't Go Breaking My Heart, Blue Eyes, I Guess That's Why They Call It The Blues, I'm Still Standing, Sorry Seems to Be the Hardest Word, Song for Guy, Just Like Belgium oder Nikita.
Den Elton John ass dräimol zu Lëtzebuerg opgetrueden, an zwar den 12. Dezember 2003, am Dezember 2010 an am Juni 2017, all Kéiers an der Coque.
Wéris
Wéris (op Wallounesch: Werisse) ass eng Uertschaft a Sektioun vun der belscher Gemeng Durbuy an der Provënz Lëtzebuerg. Bis zu der Fusioun am Joer 1977 mat Durbuy an 10 anere Gemenge war Wéris eng eegestänneg Gemeng. Zu der Sektioun gehéieren nach d'Uertschafte Morville, Pas-Bayard an Oppagne.
Geographie
Wéris läit eng ronn 6 km südëstlech vun der klenger Stad Durbuy, um Nordwesthank vun engem Ausleefer mat Schiferformatiounen, op der Grenz vun den Ardennen an dem Condroz a südëstlech vun der Calestienne. Am Osten op den Héichte läit e grousse Bëschmassiv de Bois de Wéris an deem eng Rei Plaze sinn déi mat Legende verbonne sinn a wou ganze Koup Usammlunge vu Puddingsteng sinn. Op den Häng vun deem Massiv hunn eng knapp Dose Baachen, déi ausser dem Ruisseau de Heyd, dem Ruiseau de Prepaquet an dem Ruiseau de Tour, keen Numm hunn, hir Quellen. Se lafen all an d'Aisne.
Numm
Déi vill Megalithen, Dolmenen a Menhiren an der Géigend vu Wéris weisen op eng Besiidlung vun der Géigend vun 3.700 Joer virun onser Zäitrechnung hin.
Eng Theorie seet den Numm Wéris hätt e kelteschen Ursprong a géif Observatiounsposte bedeiten. De franséische Vokabel guérite wier dervun ofgeleet. Eng aner seet den Numm kéim vu Wedericia villa (Wunneng vum Wederic) hier.
Eurovision Song Contest 2001
De '''46. Eurovision Song Contest''' war den 12. Mee 2001 an Dänemark. Dat Joert gouf d'Eurovisioun am Parken-Stadion zu Kopenhagen organiséiert. Presentateure waren d'Natasja Crone an de Søren Pilmark.
Fir d'Zuel vun de Länner ze reduzéiere sinn d'Plaze vun de leschte 5 Joer gekuckt ginn an déi mat de mannste Punkte hu missen e Joer Paus maachen. Betraff vun där Reegel waren d'Republik Mazedonien, Zypern, d'Schwäiz, Éisträich, Rumänien, d'Belsch a Finnland. Lëtzebuerg huet scho wéi déi 7 Joer virdru fräiwëlleg drop verzicht fir matzemaachen. Och Italien, Ungarn an d'Slowakei hu fräiwëlleg net matgemaach. Am Ganze waren 23 Länner dobäi.
D'Reegel fir d'Ofstëmmung ass d'selwecht bliwwe wéi déi Jore virdrun, allerdéngs ass an de meeschte Länner den Televoting duerch d'Spectateure benotzt gi fir ofzestëmmen, mat Ausnam vu Bosnien an Herzegowina, Tierkei a Russland, wou nach eng Jury d'Ofstëmmung gemaach huet. Et ass nach eng fakultativ nei Méiglechkeet agefouert ginn fir ofzestëmmen, nämlech 50 % duerch Televoting a 50 % duerch eng Jury. Allerdéngs hunn nëmme Kroatien, Griicheland a Malta déi nei Méiglechkeet benotzt. All Land huet duerch d'Ofstëmmung 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Kopenhagen matgedeelt ginn.
Déi éischt Plaz kruten d'Vertrieder vun Estland, den Tanel Padar, Dave Benton an 2XL mat 21 Punkte Virsprong virum Grupp Rollo & King (Dänemark). Déi drëtt Plaz krut d'Grupp Antique, déi fir Griicheland ugetruede war.
Fir Estland war et déi éischt Kéier datt et de Grand Prix gewonnen hat.
Klassement
Déi rout markéiert Länner hunn am Joer drop (2002) wéinst hirem schlechte 5-Jores-Duerchschnëtt missen aussetzen. Lettland huet 2002 nëmmen däerfe matmaachen, well Portugal net matgemaach huet.
Schuedeck
Schadeck, op Lëtzebuergesch Schuedeck, ass eng belsch Uertschaft an der Gemeng Atert am Arelerland an der Provënz Lëtzebuerg.
Cora (Rakéit)
D'Cora war eng eestufeg franséisch Experimentalrakéit.
D'Rakéit gouf mat Distéckstofftetroxid an UDMH ugedriwwen. Mat der Cora goufe Komponente fir déi geplangt Europa-Rakéit getest. D'Dreifstuf vun der Cora war 5,5 Meter laang an hat en Duerchmiesser vun 2 Meter. Hiert Gewiicht war vollbetankt 9,85 Tonnen. Déi ganz Rakéit hat eng Längt vun 11,5 Meter an e Startgewiicht vu 16,5 Tonnen.
D'Cora gouf de 27. November 1966 an den 18. Dezember 1966 zu Hammaguir gestart. Beim éischte Start goung d'Kontroll iwwer d'Rakéit no 62 Sekonne verluer. Den zweete Start war erfollegräich. De 25. Oktober 1967 hat e weidere Start um Testfeld bei Biscarrosse net geklappt.
D'Cora war déi gréisst Rakéit, déi a Westeuropa gestart gouf.
Efim Schachmeister
De Chaim "Efim" Schachmeister, gebuer den 22. Juli 1894 zu Kiew a gestuerwen de 6. Oktober 1944 zu Buenos Aires, mam richtegen Numm Efim Chaissowsky, war e russesche Violonist an Dirigent vun Danzorchesteren. Op Schallplacken huet en och alt d'Pseudonymmer Sascha Elmo an Joan Florescu gebraucht.
Enrico Maria Salerno
Den Enrico Maria Salerno gebuer den 18. September 1926 zu Mailand a gestuerwen den 18. September 1994 zu Roum war en italieenesche Schauspiller a Filmregisseur.
Efim Schachmeister
Den Efim Schachmeister war de Jong vu jiddesch-rumäneschen Elteren. Hie goung vun 1910 bis 1913 op de Sternsche Conservatoire zu Berlin An huet ëm 1915 bei der Zigeuner-Kapelle Popescu matgespillt. Zënter 1923 war hien de Chef-Dirigent. 1924 goung en op Tournée duerch Däitschland, a vun 1925 hat hien Engagementer a verschiddenen Nobel-Danzsäll wéi de Barberina, de Palais de Danse an de Pavillon Mascotte. Vun där Zäit un huet hien och Placken opgeholl. Hie krut vun der Deutsche Grammophon den Éierentitel König aller Tanzgeiger. Hien huet ufanks éischter Ragtime-änlech Musek gespillt, déi spéider ëmmer méi an Richtung Jazz goungen. Op senger Gei huet hien en eegene Stil gespillt, eng Mëschung aus Mississippi-Blues- an osteuropäeschem Schtetl-Stil.
Engel (Homonymie)
Engel steet fir:
Efim Schachmeister
Wéi d'Nationalsozialisten 1933 un d'Muecht koumen, ass de Schachmeister, deen als Judd an als Jazzmuseker keng Zukunft méi an Däitschland gesouch, fir d'éischt an d'Belsch ausgewandert, an ass ufanks geleeëntlech fir Gaaschtoptrëtter op Lëtzebuerg komm. Vun Oktober 1934 un hat hie fest Engagementer zu Lëtzebuerg: fir d'Wantersaison am Hotel Alfa an der Stad, a vun Abrëll bis Enn September am Kurhotel zu Munneref, wou en de Leeder vum Kurorchester war. ,, . 1938 gouf de Emile Boeres als Kurorchesterchef nominéiert. , mä dat selwecht Joer ass den Efim Schachmeister an Argentinien emigréiert.
Hie konnt do awer net u säi fréiere Succès uknëppen; en ass am Alter vu 50 Joer zu Buenos Aires gestuerwen.
Sven Schleich
De Sven Schleich, gebuer den 22. Juni 1986, ass e lëtzebuergeschen Handballspiller.
2011 war de Schleich fir d'éischt am Kader vun der lëtzebuergescher Härenhandballnationalekipp. Hien huet dräimol an der Nationalekipp gespillt, an dobäi 2 Goler geschoss.
Hie war ee Spiller vum HC Bierchem.
Messier 70
De Messier 70 (och als NGC 6681 bezeechent) ass en +9,06 mag helle Kugelstärekoup mat enger Flächegréisst vu 7,8' am Stärebild Sagittarius. Den M70 ass a Mëtteleuropa wéinst senger südlecher Positioun net liicht z'observéieren. Den M70 gouf am Joer 1780 vum franséischen Astroom Charles Messier entdeckt.
Verbindungskanal Bosscherveld
De Verbindungskanal Bosscherveld ass e ronn 1.100 Meter laange Schëffskanal an der hollännescher Provënz Limburg bei der Uertschaft Borgharen an der Gemeng Maastricht.
André Wilms
Den André Wilms, gebuer den 29. Abrëll 1947 zu Stroossbuerg a gestuerwen den 9. Februar 2022 zu Paräis, war e franséische Schauspiller an Theaterregisseur.
Verbindungskanal Bosscherveld
E verbënnt d'Meuse um Kilometer 5.72 mat der Zuid-Willemsvaart um Kilometer 127.8.
André Wilms
Hien huet a Filmer vu bedeitende Filmregisseure wéi Michel Deville, Claude Chabrol an Aki Kaurismäki matgespillt.
Verbindungskanal Bosscherveld
Um Kanal gëtt et eng Schleis d'Schleis vu Bosscherveld. De Kanal ass zougelooss fir Schëffer mat enger Längt bis zu 132 Meter an enger Breet vu 14 Meter, wat der Schëffsklass Va entsprécht. Schëffer déi méi laang wéi 80 Meter sinn, mussen allerdéngs mat enger Kappsteierung ausgerëscht sinn.
Michael J. Pollard
De Michael J. Pollard, gebuer als Michael John Pollack den 30. Mee 1939 zu Passaic am New Jersey a gestuerwen den 20. November 2019 zu Los Angeles a Kalifornien) war en US-amerikanesche Schauspiller.
De Michael J. Pollard huet an iwwer 100 Kinos- an Televisiounsfilmer matgespillt. Hie gouf bekannt duerch de Film Bonnie and Clyde (1967) vum Arthur Penn.
Joseph Luzzi
De Joseph Luzzi, gebuer den 3. Januar 1933, ass e fréiere lëtzebuergesche Foussballspiller.
Tëscht dem 10. Abrëll 1955 am 10. Juni 1961 huet de Joseph Luzzi siwemol fir déi lëtzebuergesch Foussballnationalekipp gespillt an huet dobäi 1 Gol geschoss.
André Zwally
Den André Zwally, gebuer den 18. Oktober 1955, ass e lëtzebuergesche Lokalpolitiker (CSV), Gewerkschaftler (LCGB) an e fréiere Foussballspiller.
Tëscht dem 3. Dezember 1977 am 27. Februar 1980 huet den André Zwally 7-mol fir déi lëtzebuergesch Foussballnationalekipp gespillt.
Bei de Wale vun 2011 gouf hien zu Esch an de Gemengerot gewielt an ass haut (September 2019) 1. Schäffen.
Christopher Hansteen
De Christopher Hansteen, gebuer de 26. September 1784 zu Christiania (haut Oslo) a gestuerwen den 11. Abrëll 1873 och do, war en norwegeschen Astronom.
Liewen
Den Hansteen huet zu Kopenhagen Recht a Mathematik studéiert a gouf Schoulmeeschter zu Frederiksborg op Séiland a krut wéinst enger Schrëft iwwer den Äerdmagnéitismus 1814 e Ruff als Professer op d'Universitéit Christiania. Seng Ënnersich iwwer de Magnéitismus vun der Äerd (Christiania 1819, mat Atlas) hu mat sech bruecht, datt op bal allen Entdeckungsreesen duerno Observatiounen no senger Method gemaach goufen. Den Hansteen selwer ass dofir vill gereest, speziell och 1828-1830 a Begleedung vum Erman vu Berlin an dem Läitnant Due vun der norwegescher Marinn a Sibirien bis op Irkutsk a Kjachta. D'Resultater vun där Rees stinn an de Reiseerinnerungen aus Sibirien (däitsch vum Sebald, Leipzig 1854) an am Haaptwierk: Resultate magnetischer, astronomischer und meteorologischer Beobachtungen auf einer Reise nach Sibirien (Christiania 1863). Ënner der Leedung vum Hansteen goufen d'Observatoiren zu Christiania an de magnéiteschen Observatoire am Park vum Observatoire ugeluecht. Den Hansteen huet net nëmmen op der Universitéit, mä och an der Artillerie- an Ingenieursschoul Virliesungen iwwer aplizéiert Mathematik gehalen an huet zanter 1837 déi trigonometresch Vermiessung vun Norwege virugedriwwen. D'Russesch-skandinavesch Breetegradmiessunge goufen och ënner senger Leedung vun 1845 bis 1860 gemaach. 1873 ass hie gestuerwen.
Wierker
Vu sengen iwwerege Schrëfte sinn ze nennen: Vorlesungen über die Astronomie, e Lehrbuch der Geometrie (Christiania 1835), Reiseerinnerungen aus Sibirien (däitsch, Leipzig 1854; franséisch, Paris 1857), Lehrbuch der Mechanik (Christiania 1836-1838) an den Norwegischer Almanach. Vun 1822 un huet hien zesumme mam Lundh a Maschmann d'Magazin for Naturvidenskaberne redigéiert.
Éierung
Dem Hansteen zu Éiere gouf e Krater an e Bierg Mons Hansteen um Äerdmound genannt.
Paulette Goddard
Paulette Goddard, gebuer den 3. Juni 1910 zu Whitestone Landing an New York als Pauline Marion Levy, a gestuerwen den 23. Abrëll 1990 zu Ronco an der Schwäiz, war eng US-amerikanesch Schauspillerin.
Si war kuerz Zäit mam Charlie Chaplin bestuet an hat hir éischt Roll a sengem Film Modern Times, woumat se op ee Coup bekannt gouf. Och am Chaplin sengem The Great Dictator hat se d'Haaptroll.
Duerno huet se nach 3 Joerzéngter an enger gudder Dose Filmer matgespillt.
Dräibaach
D'Dräibaach ass eng ronn 850 Meter kleng Baach an der Belscher Gemeng Atert.
Si entsteet zu Pass op der Bréck aus dem Zesummefloss vun dräi aner Baachen (dohier den Numm) an zwar der Schakelerbaach, der Passerbaach an dem Foulterflass.
Vun do leeft se no Osten, fir bei Schuedeck an d'Atert ze lafen.
Jean Wagner
Et gëtt verschidde Persounen déi Jean Wagner heeschen:
Lucie Mannheim
D'Lucie Mannheim gebuer den 30. Abrëll 1899 zu Berlin a gestuerwen den 18. Juli 1976 zu Braunlage war eng däitsch Schauspillerin.
1933 huet d'Lucie Mannheim wéinst hire jiddeschen Originnen d'Nazidäitschland verlooss an ass an England an den Exil gaangen.
An hirer Filmcarrière ass besonnesch am Joer 1935 de FilmThe 39 Steps vum Alfred Hitchcock z'ernimmen.
Vun 1941 bis zu hirem Doud war si mam englesche Schauspiller Marius Goring bestuet.
Engel (Familljennumm)
Engel ass de Familljennumm vun ë. a. dëse Persounen:
Marsanne (Drôme)
Marsanne ass eng franséisch Gemeng am Departement Drôme an der Regioun Auvergne-Rhône-Alpes.
Under the Skin (Film 2013)
Under the Skin ass e brittesch-US-amerikanesch-Schwäizer Film vum Jonathan Glazer aus dem Joer 2013 no engem Roman vum Michel Faber.
Ëm wat geet et am Film?
Eng mysteriéis jonk Fra fiert owes mam Auto duerch Schottland. Ënnerwee sicht si Kontakt mat jonke Manner, déi si da verféiert...
Alex Knaff
Den Alex Knaff, gebuer de 26. November 1997, ass e lëtzebuergeschen Tennisspiller.
Zënter 2015 ass den Alex Knaff an der Lëtzebuerger Davis Cup-Ekipp.
De 14. November 2015 huet den Alex Knaff den ITF Junior Tennis-Tournoi (Kategorie 4) zu Esch-Uelzecht gewonnen.
Ettore Manni
Den Ettore Manni gebuer de 6. Mee 1927 zu Roum a gestuerwen de 27. Juli 1979 zu Roum war en italieenesche Filmschauspiller.
Gare Houwald
Et ass geplangt, datt den Tram, dee bis op d'Cloche d'or verlängert gëtt, vun 2023 un direkt iwwer der Gare Houwald stallhale soll. Dofir gëtt vun uganks 2021 un eng nei Bréck gebaut. Do dernieft gëtt och nach eng Busgare amenagéiert, fir sou e kamouden Iwwergang tëscht den eenzelen Transportmëttelen ze erméiglechen. Dëse Pôle intermodal soll bis 2024 fäerdeg sinn, wann och eng nei Zuchstreck op Beetebuerg fäerdeg ass an e méi héijen Zuchtraffik erméigleche kann.
Och den Neibau vum Lycée technique du centre soll wéinst dem gudden Uschloss nieft d'Gare kommen; e soll bis 2027 fäerdeg gebaut sinn.
An den éischten 11 Méint, an deene se a Betrib war, goufen am Ganzen 185.743 Passagéier do gezielt.
Albert Augustin
Am Joer 1914 gouf den Albert Augustin Garde général adjoint. 1918 krut hien eng Nominatioun als Garde général zu Wolz. 1922 ass hie Forstinspekter genannt ginn, an de 26. Juni 1929 gouf hien Direkter vun der Forstverwaltung. Den 1. Abrëll 1937 goung hien an d'Pensioun.
Säin Nofollger war de Victor Hippert, deen de 26. Mäerz 1937 Direkter genannt gouf.
Den Albert Augustin war vun 1907 u Member vun der Société des naturalistes luxembourgeois, där hire Sekretär Eugène Lahr en Noruff am Bulletin vum Veräi publizéiert huet. Virdru war hie Member vun der Société de botanique, an dat zënter 1894. Den Albert Augustin war och Member vun der Section des sciences vum Institut grand-ducal; hien ass an der Sëtzung vum 18. Juli 1923 als Membre agrégé opgeholl ginn.
Charles Crupelandt
De Charles Crupelandt, gebuer zu Wattrelos den 23. Oktober 1886, a gestuerwen den 18. Februar 1955 war e franséische professionelle Vëlossportler.
Hie war Profi vun 1904 bis 1914. Wéinst enger Prisongsstrof krut hien 1914 d'Lizenz op Liewenszäit entzunn.
Keanu Reeves
De Keanu Reeves, gebuer als Keanu Charles Reeves den 2. September 1964 zu Beirut am Libanon, ass e kanadesche Schauspiller, Filmproduzent a Filmregisseur.
Orcinas
Orcinas ass eng franséisch Gemeng am Departement Drôme an der Regioun Auvergne-Rhône-Alpes.
Bouvigny-Boyeffles
Bouvigny-Boyeffles ass eng franséisch Gemeng am Departement Pas-de-Calais an der Regioun Hauts-de-France.
Opstand am Warschauer Ghetto
Den Opstand am Warschauer Ghetto war eng Revolt vu jiddesche Gefaangenen am Warschauer Ghetto, deen d'nationalsozialistesch Besatzer do ageriicht haten. Si hu sech dergéint gewiert, a Vernichtungslager deportéiert ze ginn. Obwuel déi Opstänneg just zu hirer 750 waren, nëmme wéineg Waffen haten, a ronn 2000 gutt ekipéierten däitschen Zaldoten a Poliziste géintiwwer stoungen, kounnte se deene vum 19. Abrëll 1943 un e puer Woche laang de Bass halen. Déi Däitsch sinn hirer schlussendlech Meeschter ginn, andeems se de Ghetto systematesch Block fir Block néiergebrannt hunn.
Op der jiddescher Säit war den Opstand vun der jiddescher Kampforganisatioun (ŻOB) ënnert dem Mordechaj Anielewicz, dem jiddesche Militärverband (ŻZW) an aneren Organisatioune koordinéiert. De 16. Mee 1943 huet de Kommandant op der däitscher Säit, de Jürgen Stroop, verkënnegt, den Opstand wier definitiv ermëlzt an huet de selwechten Dag déi Grouss Synagog sprenge gelooss. "Es gibt keinen jüdischen Wohnbezirk in Warschau mehr!" huet hien houfreg op Berlin Rapport gemaach.
Et gëtt ugeholl, datt ronn Dräivéirel vun de Ghettokäpfer ëmkoumen oder dono ermuert goufen; op däitscher Säit ginn 300-400 Doudeg geschat (de Stroop schwätzt just vu 16 Gefalenen). Am ganze si bei de Kämpf eng 12.000 Leit ëm d'Liewe komm, vill duerch d'Feier oder den Damp. Weider 30.000 Mënschen aus dem Ghetto goufen no de Kämpf erschoss, a 7.000 a Vernichtungslageren deportéiert.
Newborn (Monument)
Newborn (dacks als NEWBORN stiliséiert) ass den Numm vun engem Monument zu Pristina, der Haaptstad vum Kosovo. Et ass de 17. Februar 2008 um Dag vun der unilateraler kosovarescher Onofhängegkeetserklärung vu Serbien der Ëffentlechkeet presentéiert ginn a gehéiert zanterhier zu de bekanntste Monumenter an der Stad, dat ënner anerem och verschidde renomméiert Präisser krut.
D'Iddi an d'Entstoe vum Monument
D'Monument besteet aus siwe Groussbuschtawen aus 4 Millimeter décke Metallplacken déi fräi stinn a vun Eisekaderen zesummegehale ginn, an zesummen dat englescht Wuert "Newborn" bilden. "Newborn" kann een als "Neigebuerent" (Nomen) oder "nei gebuer" (Adjektiv) iwwersetzen. All Buschtaf ass dräi Meter héich a 0,9 Meter déif. Zesumme si se 24 Meter laang a weien néng Tonnen. D'Iddi dofir ass dem kënschtlereschen Direkter vun der Marketingsagence Ogilvy Kosova, dem Fisnik Ismaili, eréischt zéng Deeg virun der offizieller Erklärung komm, an et gouf ugefaangen d'Monument ze bauen éier et iwwerhaapt sécher war, datt d'Organisateure vun den Onofhängegkeetsfestivitéiten d'Käschten dofir géifen iwwerhuelen. Nach iwwer dem Baue gouf et begeeschterte Vertrieder vun der Regierung presentéiert, déi déi néideg Fongen zesummebruecht hunn an d'Enthülle vum Monument zum offiziellen Deel vun der Onofhängegkeetsmanifestatioun gemaach hunn.
D'Createuren hu sech fir dat englescht Wuert entscheet well et nëmme positiv Konnotatiounen huet an d'Wierder "new" a "born" einfach ze verstoe si fir Leit déi net vill Englesch schwätzen. De Kosovo sollt als neit, zäitgenëssescht a modernt Land presentéiert ginn. Dofir ass d'Monument och giel ugestrach ginn, well déi Faarf zesumme mat bloe Bännercher souwuel d'Faarwe vum neie kosovaresche Fändel wéi och d'Faarwe vun der Europäescher Unioun duerstellen. Als Deel vun der Promotioun goufen d'Sloganen "NEW life is BORN" (Neit Liewen ass gebuer), "NEW hope is BORN" (Nei Hoffnung ass gebuer), "NEW future is BORN" (Nei Zukunft ass gebuer) an "NEW country is BORN" (Neit Land ass gebuer) ausgewielt.
Déi offiziell Presentatioun
Newborn gouf am Zentrum vu Pristina op der Plaz virum Jugend-, Kultur- a Sportpalast opgeriicht. Um Dag vun der Onofhängegkeetserklärung gouf Newborn ënner dem Applaus vun Dausende Spectateure mam Lidd Feeling Good vum Michael Bublé am Hannergrond devoiléiert a fir d'éischt vum deemolege President an dem deemolege Premierminister signéiert. Wärend den Deeg drop hu méi wéi 150 000 aner Leit hir Ënnerschrëften um Monument gelooss.
Spéideren Design
Am Februar 2013 hat eng Regierungskommissioun decidéiert, Newborn fir de fënnefte Joresdag vun der Onofhängegkeetserklärung erëm nei giel unzemolen, ouni dobäi de Kënschtler oder de Public ze froen. De Fisnik Ismaili huet doropshin en Opruff iwwer Facebook gemaach d'Monument mat de Fändele vun alle Länner unzemolen, déi d'Onofhängegkeet bis dohin unerkannt haten, also och mam Lëtzebuerger Fändel. 150 Fräiwëlleger hunn d'Monument an nëmmen e puer Deeg neigestallt. Zousätzlech si fënnef Plaze wäiss gelooss gi mat just den Nimm vun de fënnef Memberlänner vun der Europäescher Unioun, déi d'Onofhängegkeet nach net unerkannt hunn (Zypern, Griicheland, Slowakei, Spuenien a Rumänien),.
International Receptioun
Den Dag no der Enthüllung huet eng Foto vum Monument et bis op d'Titelsäit vun der New York Times bruecht. Newborn ass och mat de prestigiéiste Präisser am Reklammemilieu ausgezeechent ginn; sou huet d'Monument ënner anerem am Mee 2008 e sëlwer Präis beim 49. Clio Awards Festival zu Miami gewonnen an am Juni ass et mam gëllene Léiw beim renomméierte Cannes Lions International Advertising Festival ausgezeechent ginn. Am selwechte Joer huet et nach Präisser beim Eurobest European Advertising Festival, beim Golden Drum Grand Prix a bei de London International Awards gewonnen. 2009 ass nach de One Club Merit Award derbäikomm. Beim 54. Clio Awards Festival gouf d'Monument op deem Fändele gemoolt waren erëm als Finalist ausgewielt.
Wagner
Wagner ass e Familljennumm, deen op d'däitscht Wuert vun der Beruffsbezeechnung fir de Woner zeréckgeet.
Zu Lëtzebuerg ass et ee vun deene geleefegsten Nimm; 1881 hunn do 1.378 Leit sou geheescht, 1930 waren et der 2.406 an am Joer 1980 gouf et do 2.360 Leit mat deem Numm.
Leit, déi "Wagner" als Familljennumm hunn, sinn oder waren ë. a.:
Winona Ryder
D'Winona Ryder, gebuer den 29. Oktober 1971 zu Winona am Minnesota als Winona Laura Horowitz, ass eng US-amerikanesch Schauspillerin.
Kierch Waldbëlleg
D'Kierch zu Waldbëlleg ass eng kathoulesch Kierch déi zur Par Mëllerdall Saint-Michel, zum Dekanat Zentrum an zu der Gemeng Waldbëlleg gehéiert.
D'Patréiner vun der Kierch sinn déi zwéin Helleg Péitrus a Paulus, deenen hiert Fest den 29. Juni gefeiert gëtt.
D'Kierch steet am Nordweste vun der Uertschaft an der rue André Hentges.
Den 21. Juni 2017 gouf se als nationaalt Monument op d'Lëscht vun de klasséierte Monumenter agedroen.
Geschicht
Déi fréier Parkierch vu Waldbëlleg stoung mat hirer nërdlecher Säit bal ganz op den Iwwerreschter vun engem réimesche Graf. Den Alexander Wiltheim (1604-1684) huet dëst Graf a sengem Wierk Luxemburgum romanum mat där imposanter Igeler Sail verglach. Hien huet och selwer 14 eenzel Relieffragmenter dovun nogezeechent. Dës Fragmenter waren an der Baussemauer vun der Kierch siichtbar agemauert.
1779 gouf déi haiteg Parkierch op der selwechter Plaz gebaut. Zanterhir sinn déi réimesch Skulpture verschwonnen.
Am Joer 1808 ass d'Filial Chrëschtnech vun der Par Waldbëlleg ofgespléckt ginn a gouf eng eegestänneg Par.
1879 huet d'Kierch wéinst dem Uwuesse vun der Bevëlkerung misse vergréissert ginn.
De Chouerbou ass 1934 vum bekannte Kierchemoler Nicolas Brücher ausgemoolt ginn.
Bis de 7. Mee 2017 war et d'Parkierch vun der Par Waldbëlleg. Zur fréierer Par Waldbëlleg huet ausser der Parkierch och nach d'Filialkierch vun Haler an d'Méchelskapell um Grondhaff gehéiert.
Edmond Reuter
Hie gouf de 7. Dezember 1972 als Member vum Staatsrot nominéiert. Den 30. Dezember 1988 gouf hie Vizepresident vun där Institutioun an ass dat bis zu sengem Doud bliwwen.
An der 'Zone artisanale et Commerciale Weiergewan' zu Conter ass eng Strooss nom Edmond Reuter benannt ginn.
Paris-Camembert 1967
Déi '''28. Editioun vu Paris-Camembert''' gouf den 28. Mäerz 1967 gefuer. D'Course gouf vum Fransous Georges Chappe gewonnen.
Osiris (Moundkrater)
Den Osiris ass e ganz klengen Aschlagkrater op der viischter Moundsäit op der Grenz vum Mare Serenitatis an dem Mare Tranquillitatis, nordëstlech vum Krater Dawes a westlech vum Krater Fabrioni.
Streikmonument Déifferdeng
Et erënnert un de Streik vun 1942, deen ausgeruff gi war, nodeem de Gauleiter Gustav Simon d'Zwangsrekrutéierung vun de Lëtzebuerger jonke Männer vun de Joergäng 1920 bis 1924 an d'Wehrmacht dekretéiert hat.
Carency
Carency ass eng franséisch Gemeng am Departement Pas-de-Calais an der Regioun Hauts-de-France.
Carinaniwwel
Entdeckung
Obschonn den Niwwel en hellen Objet um Nuetshimmel ass – en ass däitlech méi grouss an och méi hell wéi den Orionniwwel – gouf e wéinst senger extreem südlecher Lag relativ spéit dokumentéiert. Eréischt an de Jore 1751-52 huet den Nicolas-Louis de Lacaille en op enger Rees op de Kap vun der Gudder Hoffnung beschriwwen. Hien notéiert den Niwwel als Lacaille III.6.
Astronomesch Bedeitung
Den Niwwelkomplex läit am Sagittarius-Aarm vun der Mëllechstrooss. Als eng vun de gréissten HII-Regiounen vun der Galaxis stellt de Carina-Niwwel e risegt Stärgenesisgebitt duer, änlech dem Orionniwwel. Dofir huet hien divers opee Stärekéip. Dorënner de Koup Collinder 228, 232 an 234, Trumpler 14 bis 16 souwéi Bochum 10 an 11.
Déi meescht Stären am Niwwel gehéieren zu der Spektralklass O, dorënner déi éischt entdeckte Stäre vum Typ O3. Ausserdeem huet den Niwwel dräi Wolf-Rayet-Stäre vun der Klass WN.
Messier 84
De Messier 84 (och bezeechent als NGC 4374) ass eng 9,2 mag hell Galaxis mat enger Flächegréisst vu 6',0 × 5',4 am Stärebild Virgo.
Den M84 läit am Zentrum vum Virgo-Galaxiëkoup an der Noperschaft vun der Risegalaxis Messier 87 an ass ongeféier 60 Millioune Liichtjoer vun eis ewech. Fréier gouf hiren Typ an der Hubble-Sequenz mat E1 (elliptesch ofgeplatt) uginn. Modern Auteure ginn awer dovun aus, datt et sech ëm eng lënsefërmeg Galaxis vum Typ S0 handelt, op déi mer praktesch frontal kucken.
Den M84 markéiert den Ufank vun der sougenannter Markarjan-Ketten, enger Grupp vu Galaxien an engem Gebitt vu ronn 1,5 Grad Duerchmiesser.
De Messier 84 gouf den 18. Mäerz 1781 vum franséischen Astronom Charles Messier entdeckt.
Puygiron
Puygiron ass eng franséisch Gemeng am Departement Drôme an der Regioun Auvergne-Rhône-Alpes.
Refuge (Klouschter)
Als Refuge vun engem Klouschter goufe Gebaier genannt, déi bannent enger Stadmauer louchen, an domat méi geschützt ware wéi d'Kléischter selwer, déi dacks ouni Schutz op der Gewan louchen.
Si sollten de Kléischter d'Méiglechkeet ginn, hir Awunner an hire wäertvollste Besëtz, wann néideg, virun Iwwerfäll a Sécherheet ze bréngen. Gläichzäiteg ware se a Friddenszäiten e Pied à terre an de politeschen a wirtschaftlechen Zentren, an hunn och alt eng representativ Roll gespillt.
An der Festung Lëtzebuerg gouf et e puer där Refugen:
Stokes (Marskrater)
De Stokes ass en Aschlagkrater um Planéit Mars. E läit an den nërdlechen Déiften. Säi besonnescht Kennzeeche sinn déi donkel Sanddünen, déi vu staarke Stierm gebilt goufen.
Den Numm krut de Krater 1973 vun der Internationaler Astronomescher Unioun.
Adam Sandler
Den Adam Richard Sandler, gebuer den 9. September 1966 zu Brooklyn an New York City, ass en US-amerikanesche Schauspiller, Komiker, Filmproduzent, Komponist, Synchronspriecher an Dréibuchauteur.
Watchmen
Watchmen ass e Comic, deen am Joer 1986 an den USA publizéiert gouf. E gouf vum Alan Moore geschriwwen a vum Dave Gibbons gezeechent. Watchmen zielt zu de bekanntsten a beschten Action-Comics op der Welt.
De Comic ass fir d'Éischt an 12 Bänn erauskomm. Um Enn vum Joer 1987 goufen déi 12 Kapitele vum Verlag DC Comics als Sammelband publizéiert. Dowéinst gëtt de Comic haut och éischter als Graphic-Novel bezeechent. Wann ee vu Watchmen schwätzt ass och meeschtens dat ganzt Wierk ze gesinn an net déi 12 Bänn als eenzel Geschichten.
Comicserië sinn um Enn vun de 70er Joren ëmmer manner verkaaft ginn. Mat Watchmen ass de Format erëm an den USA populär ginn. De Wee fir aner Action-Comics, mat Superhelden als Protagonisten, war fräi. DC Comics huet nom Erfolleg vun de Watchmen eng Rëtsch Comicserien erausbruecht déi sou wéi Watchmen opgebaut sinn.
Handlung
Watchmen ass eng fiktiv Geschicht an spillt am Joer 1985 zu New York. S'inspiréiert sech un der Wierklechkeet, allerdéngs gëtt et verschidden Ënnerscheeder. De President Nixon ass ënner anerem nach ëmmer un der Muecht an d'Amerikaner hunn de Vietnamkrich gewonnen.
D'Handlung dréint haaptsächlech ëm de Muerd vun engem vun de sechs Superhelden, dem Comedian. Den Haaptcharakter, de Rorschach versicht seng al Kolleegen zesummenzekréie fir de Mäerder ze fannen. D'Geschicht gëtt gréisstendeels aus senger Perspektiv a mat Hëllef vun sengem Tagebuch erzielt.
D'Watchmen si sechs sougenannt Superhelden, déi géint Kriminalitéit kämpfen. Allerdéngs goufe se schonn am Joer 1977 verbueden, well d'Bevëlkerung hinnen net méi getraut huet. De Rorschach ass den eenzegen deen nach aktiv ass an deen och d'Initiativ hëlt fir dem Comedian säi Muerd opzedecken. Hi geet nämlech dovun aus, datt en ale Feind sech op d'Sich no de Watchmen mécht a s'all ëmbrénge wëll. Dat wëll hie verhënneren, och wann d'Watchmen net méi alleguer gutt openeen ze schwätze sinn.
Personnagen
All Figur ass op seng Aart a Weis speziell. Den Alan Moore wollt keng Superhelden déi gutt oder schlecht sinn. Hie wëll all positiv wéi negativ Charakterzich an Aspekter vu sengen Helde weisen. Dobäi weist en zum Beispill och op d'Brutalitéit, d'Alkoholsucht oder d'Instabilitéit vu senge Figuren hin. D'Personnagë kommen dowéinst extreem realistesch eriwwer. Déi zweedeiteg Porträtéierung, mécht seng Personnagë ganz komplex.
Rorschach
De Rorschach, mam richtege Numm Walter Joseph Kovacs, ass den Haaptpersonnage aus dem Comic. En huet keng iwwermënschlech Superkraaft, mä ass dofir extreem intelligent an e gudden Taktiker. E ka sech aus alle méigleche Situatioune fräimaachen a beherrscht verschidde Kampfsportaarten. De Rorschach ass mental instabil wat e fir seng Géigner onberechenbar mécht. Och nodeems d'Watchmen verbuede goufen, ass hie mat senger Aarbecht, fir Kriminalitéit ze stoppe, weidergefuer. Hien ass den eenzege vun de Watchmen dee weider dru gleeft, datt eng Grupp vu Superhelden de Staat a Sécherheet halen kann. De Rorschach ass gär am Donklen a e bléift gär verstoppt. Hie gëtt als Antikommunist porträtéiert a loyal zu den amerikanesche Wäerter. Hien ass ee ganz komplexe Personnage well e mental onstabil ass an nëmme radikal Meenunge vertrëtt.
Dr. Manhatten
Doctor Jonathan Osterman ass de richtegen Numm vun deem Personnage. Bei engem Accident wärend engem Experiment an engem nukleare Bunker, ass den Dr. Manhatten u seng Superkraaft komm. Hie ka sech an aner Leit teleportéieren. Hie ka seng Gréisst och verännere wéi e wëll a grad Loscht huet. E ka sech selwer och sou dacks kopéiere wéi e wëll. E gëtt och net méi al a schéngt och keng Péng ze kennen. No sengem Accident kann den Dr. Manhatten allerdéngs keng Gefiller méi weisen an huet och guer keng Empathie fir Mënschen. En intresséiert sech fir Militär, Politik an Technik a fir soss näischt aneres.